રૉય (રણબીર કપૂર) જિપ્સીની જેમ જિંદગી જીવે છે, પણ કોઈ એ જાણતું નથી કે તે ચોર છે અને ચોરી પર જ તેનો જીવનનિર્વાહ ચાલે છે. અલબત્ત, તે ટપોરી ટાઇપનો ચોર નથી. તેની ચોરીઓ પણ સ્પેશ્યલાઇઝ્ડ ચીજની થતી હોય છે અને તે એવી જ ચીજવસ્તુઓ ચોરે છે જે સરળતાથી કોઈને મળતી નથી. રૉય પોતાની આ કરીઅરમાં દસથી વધુ ચોરી કરી ચૂક્યો છે. કોઈએ તેને જોયો નથી અને એ પછી પણ તેની ચોરીઓ એટલી પૉપ્યુલર થઈ છે કે રૉય પર વાર્તાઓ લખાય છે અને ફિલ્મો પણ બને છે. રૉય, રૉયે કરેલી ચોરી અને રૉયે જીવેલી જિંદગી પર સૌથી વધુ ફિલ્મ કબીર (અજુર્ન રામપાલ)એ બનાવી છે. એ એ તમામ ફિલ્મો સક્સેસફુલ રહી છે. ઇશ્કી મિજાજ એવા કબીરને વારંવાર ગર્લફ્રેન્ડ બદલવાની આદત છે.